News Update: ปีมรสุมของ Cathie Wood เตรียมปิด ‘CTRU’ กองทุน ESG ที่เปิดมาแค่ 8 เดือน หลังดัชนีที่ติดตามถูกยกเลิก ด้าน ARKK -52% YTD - FINNOMENA
ARK Invest เตรียมปิดกองทุน ARK Transparency ETF (CTRU) ปลายเดือน ก.ค. นี้ หลังเปิดเพียง 8 เดือน ซึ่งนี่เป็นการปิดกองทุนครั้งแรกของ ARK
20 ก.ค. 2565

ARK Invest เตรียมปิดกองทุน ARK Transparency ETF (CTRU) ปลายเดือน ก.ค. นี้ หลังเปิดเพียง 8 เดือน ซึ่งนี่เป็นการปิดกองทุนครั้งแรกของ ARK
การตัดสินใจดังกล่าวเกิดขึ้นหลัง Transparency Global จะหยุดคำนวณ The Transparency Index ในปลายเดือนนี้ ซึ่งเป็นดัชนีที่กองทุน CTRU อิงผลตอบแทนอยู่ โดย ARK Invest กล่าวว่า บริษัทไม่สามารถหาดัชนีที่เหมาะสมจากผู้ให้บริการรายอื่นมาทดแทนได้
ตามรายงานต่อคณะกรรมการ ก.ล.ต. คณะกรรมการกองทุนมีมติเป็นเอกฉันท์อนุมัติการเยกเลิกกองทุนในที่ประชุมเมื่อต้นเดือนนี้ โดย CTRU จะยุติการซื้อขายใน Cboe BZX Exchange ในวันที่ 26 ก.ค. ซึ่งผู้ถือกองทุนยังสามารถขอไถ่ถอนได้ก่อนวันปิด
CTRU คือ กองทุน ESG ในเวอร์ชันของ Ark Invest เน้นลงทุนแบบ Passive ในบริษัทที่โปร่งใสและยั่งยืน เริ่มซื้อขายตั้งแต่วันที่ 8 ธ.ค. 2021 โดยผลตอบแทนของกองทุนลดลงมาแล้ว 33% ตั้งแต่ต้นปี
โดยกองทุนจะเน้นลงทุนตามดัชนีที่ประกอบด้วย 100 บริษัทด้านเทคโนโลยีและผู้บริโภค แต่จะไม่ลงทุนในอุตสาหกรรมแอลกอฮอล์ ธนาคาร การพนัน รวมถึงน้ำมันและก๊าซ ตัวอย่างของหุ้นได้แก่ Teladoc, Spotify, Netflix และ Docusign
กองทุน CTRU มีมูลค่าทรัพย์สินเพียง 12 ล้านดอลลาร์ตั้งแต่เริ่มก่อตั้ง ซึ่งถือว่าน้อยมากเมื่อเทียบกับ ARKK ที่มีมูลค่าทรัพย์สินสูงถึง 9,000 ล้านดอลลาร์
Nate Geraci ประธาน ETF Store กล่าวว่า กองทุนดูแปลกตั้งแต่ตอนเริ่ม เพราะก่อนหน้านี้ ARK สร้างชื่อด้วยกองทุน Active ที่ลงทุนในนวัตกรรม แต่กลับออกกองทุน ARK Transparency ETF ที่ขัดแย้งกับแนวทางดังกล่าว
ปีนี้เป็นปีที่ยากลำบากสำหรับ Cathie Wood กองทุนเรือธงของบริษัทอย่าง ARKK ร่วงลงมากกว่า 50% หลัง Fed ขึ้นดอกเบี้ยเพื่อต่อสู้กับเงินเฟ้อ รวมถึงความกังวลในภาวะเศรษฐกิจถดถอย ตอนนี้ ARKK ได้สูญเสียทรัพย์สินเกือบครึ่งหนึ่งแล้ว นับตั้งแต่ ธ.ค. ที่ผ่านมา
อ้างอิง:
https://finance.yahoo.com/news/ark-invest-liquidate-transparency-themed-fund-220336071.html 
https://www.bloomberg.com/news/articles/2022-07-19/cathie-wood-s-ark-shutters-transparency-etf-in-first-closure?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb                             
Youtube: https://finno.me/youtube-channel
แท็ก:
ARK
ARK Invest
ARKK
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA